Lépj be
egy észlelésen túli világba!
Egy elképesztő állatokkal teli világba,
melyek rejtett képességekkel és kifinomult érzékszervekkel bírnak.
Ha azt hiszed, ismerered a természetet,
gondold újra!
TERMÉSZET/FELETTI
BENEDICT CUMBERBATCH NARRÁLÁSÁBAN
A Costa Rica-i esőerdőben néha csak akkor vesznek észre…
ha sebesen
és stílusosan mozgunk.
Az itt élő csodálatos állatok közül…
melyek hihetetlen módokon hívják fel magukra a figyelmet…
talán ez a fehérnyakú barátpipra
a legnagyobb showman.
Párzási szokásait látni kell ahhoz, hogy elhiggyük.
Hónapok óta zajlanak az előkészületei.
Egy hozzá hasonló sztár tökéletességre törekszik.
Egy levél sem állhat rosszul.
De ezt nehéz elérni az őserdőben.
Így már sokkal jobb!
Végre! Kezdődik a műsor!
Zavarba ejtő ide-oda ugrálás,
furcsa kattogás és bizarr dudáló hangok kavalkádja veszi kezdetét.
Számunkra mindez csak azért különös, mert a műsor eme nőstény szemének szól.
A nőstény barátpiprák a vizuális információkat
négyszer gyorsabban dolgozzák fel az embernél.
De manapság a nagysebességű kameráknak hála belehelyezkedhetünk
az ő szemszögébe.
A színpadján végigpattogva a hím barátpipra összecsapkodja a szárnyait,
ezzel olyan csodás csattogást generálva…
melyet majdnem 300 méterre is hallani.
Ahogy a hím ezt ismételgeti, a nőstény ultraibolyára érzékeny szemével
kiszúrja a tollazatát…
és így a hím által gondosan összerakott párzási színtér
intenzív élményben részesíti a nőstényt.
És hogy látványos legyen a zárás…
a hím egy hihetetlen, csattogós hátraszaltóval zár.
Szárnyai kitárásával és gyors összezárásával úgymond meghajol…
ami a nőstény számára ellenállhatatlan dorombolásnak hallatszik.
Meghódították,
így a nőstény csatlakozik a hímhez egy utolsó táncra.
A párzásért folytatott harcban
mindegyik állat külön szabályrendszerre esküszik.
Azonban csak a legelképesztőbb szupererővel bírók
nyerhetik meg a végső jutalmat.
SZERELMESEK VIADALA
A tökéletes partner nem tűnik fel csak úgy.
Sőt mi több, a pártalálás
az állatvilág egyik legnagyobb kihívása.
Emiatt a Kaliforniai-öböl ördögrájái
különleges erejükre hagyatkozva növelik az esélyeiket.
Ez az erő nem más, mint a hang.
Majdnem két méter magasra törve szónikus hanghullámokat generálnak…
melyek egy golyónál kétszer gyorsabban…
útra kelnek óceánszerte.
Négy kilométerrel odébb más ördögráják
ultraérzékeny szőröcskékkel ellátott hallószervükkel befogják a hullámokat.
Számuk addig nő…
míg el nem éri a több ezret.
Ezek a lenyűgöző csoportosulások
kiváló lehetőséget biztosítanak a párkereső rájáknak.
De ezzel kezdetét is veszi a párzásért folytatott harc.
A hímek üldözik a nőstényeket,
egymással pedig versengenek az elsőbbségért.
Ez a sok ficánkolás viszont a bajt is vonzza.
Az első alkalom, hogy lencsevégre kapják a kardszárnyú delfinek rájavadászatát.
Gyülekezésük könnyű célponttá teszi a rájákat.
De a génállományuk továbbörökítésének lehetősége…
megéri a kockázatot.
Mikor a párzásért folytatott harc eldurvul…
akkor be kell vetni a szupererőt…
és a titkos képességeket…
az ellenség visszatartásáért.
Kéttonnányi zsírtömeg
olyan lökéshullámmal jár…
mely 160 kilométer per órás sebességgel hasít végig a homokon.
Fantasztikus szeizmikus érzékenysége révén…
az elefántfóka gyorsan észleli az ellenség közeledtét.
Az állatvilág egyik leghangosabb jelzése…
egy összetéveszthetetlen bőgés,
mely szétterjed a parton…
és figyelmezteti az ellenfelet, ki itt az uralkodó.
Az öböl vitathatatlan nehézsúlyú bajnokát
strandmester néven is ismerik.
Keményen megvívott a több mint 100 nősténnyel való párzás jogáért…
de háremét sikerrel őrizni a Föld egyik leghangosabb területén…
nem könnyű feladat.
A ricsajban szinte lehetetlen hallani az ellenség közeledtét.
Naponta 60 kihívással kell szembenéznie
minden irányból.
Azonban fantasztikus remegésérzékelésének köszönhetően…
csakúgy, mint egy pók,
hat teniszpályányi területet képes lefedni
központi pozíciójából.
Ordítása általában elég a riválisok elijesztéséhez.
De időnként
akadnak belevaló kihívók is.
Ez a példány ugyanakkora,
ugyanolyan erős…
és ugyanannyira párzásra kész, mint ő.
A strandmesternek nincs választása,
maradnia… és harcolnia kell.
Öt centiméternyi hegszövet a pajzs a támadások ellen…
de a véres ütközet így is nyomot hagy.
Két év és több mint 300 összecsapás után…
a strandmesternek befellegzett.
Egy új nehézsúlyú veszi át a helyét.
A legyőzött és kimerült
egykori strandmester kétséges, hogy megéri a következő párzási szezont.
De békében nyugodhat:
uralkodása alatt több mint 100 csöppség apjává vált…
ezzel biztosítva a helyét a párzásra jogosult példányok 1%-os elit ligájában.
Néha a pártalálás még ennél is reménytelenebbnek tűnik.
Röghöz kötöttségük miatt a növények képtelenek társulni egymással.
Emiatt jóval cselesebb módon csábítanak.
A bársonybab csírája komoly küldetésre készül.
Egy beporzó magához csalásával kell maximalizálnia a párzásra való esélyeit.
A legtöbb növény színpompás, gyönyörű virágokkal éri ezt el…
de a bársonybab másképp csinálja a dolgokat.
Mivel a Costa Rica-i dzsungelben jó sok vetélytársa akad,
a bársonybab éjszakai virágzással körözi le riválisait…
ezzel pedig egy különleges futárt édesget magához.
Bizonyos állatok a legnagyobb sötétségben is képesek navigálni.
A hosszú nyelvű denevér ultraszonikus kattogása…
az állat hiperérzékeny fülébe pattan vissza.
Ezáltal részletes mentális képet alkot az erdőről.
Hihetetlen módon a bársonybab tükörsima szirmai
a denevér számára összetéveszthetetlen módon verik vissza a kattogást.
És ellenállhatatlanul is.
A denevér majdnem minden más növénynél könnyebben felismeri a bársonybabot.
Tízszer több nektárt is kap cserébe…
melyet szivacsszerű, gyufaméretű testénél hosszabb nyelvével szív fel.
Mikor távozik…
egy egyedülálló robbanómechanizmus aktiválódik,
amitől szétnyílnak a növény szirmai, és apró spórák lövellnek
a denevér bundájára,
amit az állat magával is visz a következő növényre.
És mivel a denevér képes megkülönböztetni egymástól az új és régi virágokat…
biztosra vehető, hogy mindig nektárral távozik…
illetve, hogy az előző bársonybab pollenje mindig friss, termékeny virághoz kerül.
Néha megéri extra segítséget hívni a biztos siker érdekében.
A Kenyában található Viktória-tavon maguk az emberek is
elengedhetetlen résztvevőivé váltak egy aprócska lény romantikus rituáléjának.
A mindössze rizsszem méretű hím vámpírpók
kétségbeesetten próbál a figyelem középpontjába kerülni.
De a nőstény figyelmét csak elborult dolgokkal lehet felkelteni.
És jelenleg a hím nem elég megnyerő.
Csak akkor párosodhat,
ha magára hinti az emberi vér édes parfümjét.
De csápjai nem az emberi húsra termettek.
Ezért mással kell elvégeztetnie a piszkos munkát.
A szúnyog jóval alkalmasabb a feladatra.
Szuperérzékeny antennáival észleli a leheletünkben lévő szén-dioxidot
és a testünk melegét.
Ezt követően a szúnyog bevet egy kifinomult kis vérszivattyút.
Hat, erre a célra szolgáló szájrész együttesen hatol be az emberi véráramba.
Miután a szúnyog magába szívta saját testsúlya négyszeresét…
eljön a pók ideje.
Hatalmas, előreszegezett, mozgatható lencsével rendelkező szemével…
a pók könnyedén ráfókuszál a vérrel teli szúnyog színére és alakjára.
Aztán ruganyos lábaival
közel megy hozzá.
Az egyetlen rosszabb dolog egy vámpírpóknál…
az egy ugró vámpírpók.
Na jó, a mérgező és ugráló vámpírpók viszi a prímet.
Gyorsan aktiválódó neurotoxinja hamar elintézi az áldozatot.
Végül a pók szárazra szívja a szúnyogot.
És ez csak a kezdete vérszomjas hadjáratának.
Mivel minél többet iszik,
annál szexibb az illata.
Most
készen áll a párzásra.
Azzal, hogy a vér édes illata árad minden pórusából…
ugyan ki tudna ellenállni neki?
Kevés állat cselekszik furcsábbat a szerelemért,
de néhány még a vámpírpóknál is alattomosabb.
Az egyik legalattomosabb állatra Dél-Ausztrália köves sekélyében lelhetünk.
A tintahal lehet, hogy az álcázás mestere,
de nem bujkálhat örökké.
A hímek mindössze két évig élnek,
egy szezonnyi idejük van párosodni,
amit azonban jókora kompetíció nehezít meg.
Minden nőstényre 11 hím jut.
Sokuk kétszer nagyobb hősünknél.
Ráadásul harci festéket is viselnek.
Egy 4K-s tévéjénél is nagyobb felbontás mellett
villódzik több százezer színváltoztató sejt.
Figyelmeztetés ez a 25 centis kiskrapeknak, hogy ideje menekülni,
vagy felkészülni a harcra.
Mikor nagy hímek ütköznek…
komoly sérüléseket szenvedhetnek.
Egy csata akár 20 percig is eltarthat…
és általában az egyik példány tintafelhőben való menekülésével végződik.
Ezzel meghagyva a győztesnek a főnyereményt:
egy kisebb, sápatagabb nőstényt.
A faj sajátos alakú, színfelismerést segítő pupillája
és 360 fokos látótere
lehetővé teszi, hogy szemmel tartsanak más, fenyegető hímeket.
De ez a kis fickó ismeri a rejtőzködés csínját-bínját.
Eljött az identitásváltás ideje.
Halványbarnává változik…
és visszahúzza a csápjait,
amitől nőstényre kezd el emlékeztetni.
Óvatosnak kell lennie, vagy a nagyfiú ellátja a baját,
amiért rámozdult a kiszemeltjére.
De a kis fickó álcája olyan meggyőző…
hogy megússza a dolgot.
A nőstény tisztában van vele, miben is sántikál a rafinált apróság.
És bejön neki.
Sőt, az ilyen alattomos példányok nagyobb eséllyel párzanak,
mint nagyobb testű riválisaik.
Mire a nagyfiú rájön a cselre, már túl késő.
A kiskrapeknek már hűlt helye, de sikerrel járt.
Egy kis szerepcsere a legjobb mód a győzelemre.
Ahogy nem jön rosszul a magányos párvadászatnál sem.
Ez a nőstény barnamedve mindössze néhány hétig nemzőképes tavaszonként.
Eddig egy hím sem látogatta meg,
és ha nem párosodik hamarosan, akkor ezt az évet teljesen kihagyja.
Brit Kolumbia végtelen erdeiben
nem túl valószínű, hogy csak úgy belebotlik az illető Mr. Tökéletesbe.
Azonban ez a nőstény ismer egy rejtélyes találkahelyet.
Az erdő mélyén
áll egy bűvös fa.
Úgy fest, mint a többi,
de ez a szitka jegenyefenyő
fantasztikus tulajdonságokkal bír. Találkozóhely a hím medvék számára.
Több mint 100 éve látogatják töretlenül.
Hozzádörzsölik a hátukon,
az elülső részükön és a lábukon lévő mirigyeket.
Titkos szagmintákat hagynak hátra üzenetekként,
melyek korukról, állóképességükről és társadalmi státuszukról informálnak.
A fa nedveiben ragadt illatinfók
lassan, több mint egy hónap alatt távoznak az atmoszférába.
A hímek rendszeresen használják a fát a hierarchiájuk felállítására.
Ám ez ritka jelenségnek számít.
A nőstény rájött, hogy a fa erdei társkereső appként is használható.
Itt feladhatja társkeresési hirdetését,
melyet minden érdeklődő hím elolvashat.
Ezzel frissítette az adatlapját, szóval nem maradt más hátra,
ki kell várnia, hogy a fa tegye a dolgát.
A nedvek lassan kiengedik magukból a nőstény jellegzetes illatát.
Az órák napokká dagadnak,
de még nem akadt fogás.
De aztán hirtelen…
megjelenik egy hím.
Amint kiszagol egy szabad nőstényt…
elhatározza, hogy a nyomába ered.
Szaglása hétszer kifinomultabb egy vérebénél.
Követi a nőstény vonzó illatát…
egészen a partig.
Pont időben érkezett.
Megkönnyíti a dolgukat, hogy tudják, megvan köztük a kémia.
És ezt egy társkereső appként is szolgáló fának köszönhetik.
A felszín alatt…
jóval délebbre,
egy másik állat is arra használja a fák erejét,
hogy növelje párzási esélyeit.
Ez az énekeskabóca
már 16 éve lakmározik az Észak-Amerikában található virginiai fák gyökereiből.
Mikor észreveszi, hogy a tavaszi nedvek 17-edjére is hömpölyögni kezdenek,
tudja, hogy ideje felszínre törni.
A kis matekzseni kiszámolta, mikor a legjobbak a párzási esélyei.
De még így sem garantált a siker.
Lassúságuk
és nyálkásságuk okán
az énekeskabócák könnyű célpontok…
még a lomhább ragadozóknak is.
De a számok ismét az ő oldalukon állnak.
Az énekeskabóca-félék hihetetlen módon
egy 17 éves ciklushoz igazítják életüket.
A kiszámíthatatlan, prímszámokból álló körforgás
lehetetlenné teszi a ragadozók számára,
hogy felkészüljenek rajzásukra.
Több millió tör felszínre egyszerre.
Ez pedig a legnagyobb kollektív kabócainvázió,
amely a Brood X nevet viseli.
Gyorsan párosodniuk kell, mert hat hét múlva meghalnak.
Amerika legnagyobb tömeges villámrandija hamarosan elkezdődik.
De előbb következzen egy bámulatos átalakulás!
Mire feljön a nap…
a lárvákból kifejlett példányok lesznek.
Készen a párzásra.
Az oldalukon lévő szerv kerepeltetésével
különös, zümmögő hangot hallatnak…
melyet üreges testük felerősít.
Szerelmi muzsikájuk úgy szól, akár egy rockkoncert.
De erre nem mindenki reagál jól.
Íme a zombikabóca,
amely a Massospora nevű gomba porszerű spóráival van tele.
Ez az egyetlen ellenség, amely képes megtörni az énekeskabócák ciklusát.
A testtolvaj belülről zabálja fel áldozatát.
Közben agykontrollra alkalmas vegyületekkel bombázza az agyát,
ezzel párosodásra kényszerítve azt.
A fertőzött hímek még a nőstények csábító gesztusait is utánozzák,
hogy bevonzzák a partnereket.
Vírusként terjed a kórság.
A gomba életben tartja az áldozatokat,
hogy azok annyit fertőzzenek, amennyit csak lehetséges…
ezzel terjesztve spóráit a négy égtáj felé.
Végül mintegy 14 nappal később…
a zombikabócák meghalnak.
A spórák viszont 17 évet várnak türelmesen,
hogy tovább terjedhessenek az énekeskabócák következő generációjában.
De mivel milliók párosodnak,
és minden nőstény 400 tojást hagy a fák kérgében…
a számok újfent a kabócák oldalára állnak, és biztosítják számukra,
hogy mindig tudjanak szaporodni.
Bizonyos állatoknak a párzási siker a hosszú távú tervezésről szól.
Délkelet-Ázsia korallzátonyainál
egy lény rejtélyes erejével zárja bűvkörébe partnerét.
A nőstény harlekin garnéla csak korlátozott ideig párosodhat:
amíg le nem vedli a bőrét.
Ez pedig háromhetente csak egyszer történik meg.
Fel kell készülnie.
A legjobb esélye az egészséges utódok világra hozására,
hogy annyit egyen, amennyi csak belé fér.
Lassúságuk és fehérjegazdagságuk miatt
a tengericsillag kedvelt tápláléka.
Azonban a csillag puha alsó feléhez való hozzáférés nehéz feladat.
Kihívás elé állítja a nála tízszer nagyobb csillaggal való megbirkózás.
Szerencsére nincs távol a segítség.
Hosszú távú partnere…
akit láthatatlan vegyülete bűvkörében tart.
A hím érzékeli a nőstény feromonját…
az antennái végén lévő hiperérzékeny szőröcskékkel.
Mivel képtelen ellenállni…
mindig ott terem, ha a nősténynek szüksége van rá.
A csillagot együtt megfordítják…
így a nősténynek bőven lesz tápanyaga a következő párzásig.
Hála egyedülálló vonzerejének
a hím veszteg marad.
Húsz napot vár…
amíg a nőstény visszatér, hogy levetkőzzön.
Kiemelkedik régi héjából.
Puhán,
de gyönyörűbben, mint valaha.
De most csak néhány órája van a párzásra, mielőtt új héja megkeményedik.
Szóval, hogy hangulatba hozza partnerét…
újabb bájitalt bocsát ki…
mely erős ajzószerként működik,
és az engedelmes hímet kiéhezett fenevaddá változtatja,
akinek csak a szex jár a fejében.
Párosodásuk most van először lencsevégre kapva.
Az aktus néhány másodpercig tart.
Utána a nőstény újra trükközik, hogy maga mellett tartsa a másikat.
Így néhány héttel később…
mikor a nőstény több ezer tojása kikel,
a büszke apuka ott van az oldalán…
és együtt nézik, ahogy az utódok az anyai szeretettől menekülve
eltűnnek a végtelen kékségben.
Világunk tele van csodálatos állatokkal…
melyek a maguk módján próbálnak nyerni a szerelmesek viadalában.
De csak néhányuk képes
a hosszú távú kapcsolatokra.
A fehérkezű gibbonok akár évtizedekig is együtt maradhatnak.
Azonban mikor beüt a családi élet sötétebb oldala,
mindent meg kell tenni, hogy életben tartsák azt a bizonyos szikrát.
Az anya a kicsik nevelésére koncentrál.
A hímre azért van szükség, hogy legyen, aki az otthonukat védelmezi.
Otthonukat, mely valójában 100 hektárnyi ősi thai esőerdő.
Egy állat számára lefedhetetlen terület…
ezért a gibbonnak van egy kifinomult módszere.
Az éneklés a szuperereje.
Minél hangosabb és dallamosabb, annál erősebb az állat.
A hang a hideg levegőben terjed a legjobban…
így azzal, hogy hajnalban énekel,
a gibbon biztosra megy, hogy minden riválisa hallja üzenetét.
Ám hamarosan…
a nap forró sugaraitól a fákban tárolt nedvesség
a magasba száll.
Ettől légáramlatok keletkeznek, melyek megzavarják a gibbon üzenetét,
ezzel csökkentve hatékonyságát.
Ilyen idő tájt általában végezni szokott.
De nem ma.
A gibboncsalád területén lévő gyümölcsfák
magukra vonták egy rivális csapat figyelmét.
Ha az apa nem tudja megvédeni otthonát,
párja összejön egy hímmel, aki képes rá,
ráadásul utódjai is odaveszhetnek.
Ezért a sarkára áll,
és bekeményít.
Hosszú karja, kampós keze és 360 fokos irányban forgó vállizületei…
lehetővé teszik, hogy 56 kilométer per órás sebességgel közlekedjen.
Lenyűgöző sebességével és erejével…
megfélemlíti az ellenségeit.
A riválisok menekülőre fogják,
párja pedig elismeréssel
adózik rátermettségéért.
Másnap reggel
a hím fenn van, és énekel, mint mindig.
Ezúttal a nőstény is csatlakozik hozzá.
Ezzel tudatva vele, hogy még mindig ő a király…
és az egész dzsungel tudtára adják, hogy együtt vannak.
Hogy továbbadhassák génjeiket,
az állatok fantasztikus képességek egész tárházát vetik be.
Elképesztő tulajdonságaikkal kiütik ellenfeleiket.
Elvégre…
mikor közös jövőt tervezel valakivel…
csak a legjobb szupererővel rendelkező partner jöhet szóba.
Ha azt hiszed, ismered a természetet…
gondold újra!
A feliratot fordította: Levente Nagy Borús